cyanic-selkie/wikianc huggingface dataset:
Stephen Ireland
14-vuotiaana Manchester Cityyn liittynyt Ireland pelasi ensi kerran edustusjoukkueessa 18. syyskuuta 2005 ottelussa Bolton Wanderersia vastaan. Hänestä tuli nopeasti joukkueen yksi avainpelaajista. Hän pelasi Cityn edustusjoukkueessa viisi kautta. Kaudella 2008–2009 hän teki yhdeksän valioliigamaalia ja hänet valittiin Cityn kauden pelaajaksi.
Pará-luokka (hävittäjä, 1908)
Pará-luokka oli Brasilian laivaston kymmenen vuosina 1908-1910 Yarrow Shipbuildersilla Scotstounissa valmistetun hävittäjän muodostama alusluokka. Alukset muistuttivat Britannian kuninkaallisen laivaston River-luokan hävittäjiä ja ne nimettiin Brasilian osavaltioiden mukaan.
Turun biotekniikan keskus
Laitoksen mukaan sillä on kolme tärkeää tehtävää:
Anga
thumb|Anga ja muut mahajanapadat 600-luvulla eaa. Anga oli valtio nykyisen Intian alueella noin 700–500-luvuilla eaa. Se sijaitsi nykyisen Biharin osavaltion itäosassa ja oli yksi kuudestatoista Mahajanapadasta. Naapurivaltio Magadhan kuningas Bimbisara valloitti Angan 500-luvun lopulla eaa. Anga mainitaan monissa vanhoissa teksteissä, kuten Mahabharatassa ja Ramayanassa.
Angan pääkaupunkina oli Champa tai Champa Malini lähellä nykyistä Bhagalpuria. Se oli aikansa mittapuulla suurkaupunki, jolla oli hyvät kauppayhteydet Gangesia pitkin. Angan uskotaankin käyneen kauppaa jopa nykyisen Vietnamin alueella sijainneiden valtioiden kanssa.
Himmennin
Ohjaus
Ammattikäytössä olevia himmentimiä ei yleensä ohjata suoraan himmentimestä, vaan erilaisten ohjaimien avulla. Analogisten himmentimien ohjaamiseen tarvitaan yleensä erillinen johdin kutakin himmennettävää kanavaa varten. Kussakin näistä johtimista on ohjausjännite, joka vaihtelee välillä 0–10 volttia. Kanavien määrän lisääntyessä tarvitaan yhä enemmän johtimia ohjaimen ja himmentimien väliin. Siksi on kehitetty analogisia protokollia, joiden avulla useita kanavia voidaan ohjata yhteisen johtimen avulla multipleksaamalla aikajakoisesti useita ohjaussignaaleja samaan johtimeen.
Tekniikka
Uudemmissa vaihtojännitteellä toimivissa himmentimissä voidaan käyttää TRIACin tilalla muita puolijohdekomponentteja, esimerkiksi IGBT- tai FET-transistoreja. Näillä komponenteilla voidaan tehdä verkkojännitteen ohjaus kuten perinteisessä TRIAC-himmentimessä tai vastavaihehimmennyksenä (reverse phase dimming). Vastavaiheisessa himmennyksessä sähkö kytketään ulostuloon päälle verkkojännitteen nollakohdassa ja katkaistaan sopivassa kohdassa kesken verkkojännitteen puolijakson.
Nikolai Adlerberg
Varhaisempi ura
Käytyään Pietarin paašikoulun Adlerberg tuli keisarillisen hovin kamaripaašiksi vuonna 1836 ja Henkikaartin Preobraženskin rykmentin vänrikiksi seuraavana vuonna. Hän oli vuodesta 1838 keisari Nikolai I:n sivusadjutantti ja ystävystyi jo nuorena tulevan hallitsijan Aleksanteri II:n kanssa. Adlerberg osallistui aliluutnanttina Kaukasian sotaan vuosina 1841 ja 1844 ja yleni siellä alikapteeniksi. Hän oli vuodesta 1845 sotaministeriön kansliassa ja sai vuonna 1847 kapteenin arvon. Hän osallistui keisarin mukana vuonna 1849 Unkarin vallankumouksen kukistamiseen ja muun muassa Pestin valtaukseen.
Suomen kenraalikuvernöörinä
Adlerberg korosti kenraalikuvernöörin viran seremoniallista puolta. Hän vaati, että aina hänen lähtiessään Helsingistä ja palatessaan sinne virkakuntien tuli olla rautatieasemalla saattamassa ja vastaanottamassa häntä kuin itse keisaria. Hän järjesti kenraali­kuvernöörin­palatsissa loisteliaita juhlia ja piti siellä pientä hovia. Tämä virka-asunto oli hänestä liian vaatimaton ja hän toivoi Helsingin keisarillisen palatsin muuttamista kenraalikuvernöörin residenssiksi, mikä ei kuitenkaan toteutunut. Adlerberg ei viihtynyt Helsingissä eikä hänen vaimonsa pitänyt Suomen kylmästä ilmastosta. Pietarin-radan valmistuttua vuonna 1870 Adlerberg suunnitteli siirtymistä Pietariin ja hankki itselleen oikeuden ajaa Helsingin ja Pietarin väliä erikoisjunalla virka-asioissa.
Adlerberg jätti Suomen kenraalikuvernöörin tehtävän kesällä 1881 muutamaa kuukautta Aleksanteri II:n murhan jälkeen. Hänet nimitettiin samana vuonna Venäjän valtakunnanneuvoston jäseneksi. Hän muutti Müncheniin Saksaan ja vietti siellä viimeiset vuotensa.
Toopelivisio
Kirjassa esitellään tärkeimmät suomalaiset sketsisarjat ja tilannekomediat Spede Show’sta Hanskiin, Velipuolikuusta Kummeliin ja Hyvistä herroista Studio Julmahuviin.
Major League Baseball
MLB koostuu 30 joukkueesta, joista 29 on yhdysvaltalaisia ja 1 kanadalainen. Joukkueet pelaavat kaudessa 162 ottelua ja viisi joukkuetta kustakin liigasta etenee kaudenjälkeiseen turnaukseen, joka huipentuu liigamestarien väliseen World Series -loppuottelusarjaan.
Historia
Major Leaguen syntyhetken ajoittamisesta ei olla yksimielisiä. Major League Baseball (nykyinen virallinen organisaatio) käyttää syntyhetkenä vuotta 1869, jolloin ensimmäisen ammattilaisjoukkue, Cincinnati Red Stockings perustettiin. Virallisissa tilaisuuksissa liiga vietti 100-vuotisjuhliaan vuonna 1969 ja 125-vuotisjuhlaa vuonna 1994. Monet kuitenkin ajattelevat, että National Leaguen muodostaminen vuonna 1876 oli alku Major League Baseballille. Toiset taas pitävät kansallisen sopimuksen allekirjoittamisen vuonna 1903 (kahden kauden jälkeen American Leaguen muodostumisesta 1901) olevan todellinen alku Major Leaguelle.
Bangladeshin itsenäisyyssota
Intian väliintulo
Intian pääministeri Indira Gandhi teki syksyllä 1971 matkan Lontooseen, Pariisiin ja Washingtoniin kertoakseen Itä-Pakistanin tapahtumista. Hän ei saanut länsivalloilta apua Pakistanin painostamiseen. YK oli voimaton puuttumaan Itä-Pakistanin tapahtumiin. Sen sijaan Gandhin johtama Intia puuttui tapahtumiin 3. joulukuuta 1971, ja Intian armeija hyökkäsi Itä-Pakistaniin. Se kukisti kahdessa viikossa länsipakistanilaiset joukot ja joutui sen jälkeen suojelemaan niitä raivoavilta bengalilaisilta. Itä-Pakistan ja Intia solmivat avunantosopimuksen. Zulfikar Ali Bhutto vapautti šeikki Mujibur Rahmanin, joka sai hallittavakseen uuden Bangladeshin valtion. Mukti Bahini -sissiliike jatkoi taisteluja Bangladeshin uudessa valtiossa.
Yle Mondo
Yle Mondo on Yleisradion omistama radiokanava. Yle Mondo esittää englannin-, espanjan-, italian-, norjan-, ranskan-, saksan-, tanskan-, viron- ja venäjänkielistä ohjelmaa. Lähetykset ovat peräisin ulkomaisilta radiotoimijoilta, paitsi Ylen osuudet venäjäksi ja englanniksi sekä selkopalvelu suomeksi.
Namika Lahti
Lahden NMKY (Namika Lahti) oli lahtelainen urheiluseura, joka menestyi erityisesti koripallossa. Sen edustusjoukkue pelasi miesten koripallon pääsarjassa, Korisliigassa vuosina 1958–1967 ja uudestaan vuosina 1990–2015. Joukkue eteni SM-finaaleihin 2000-luvulla viidesti.
Henkilökohtaiset palkinnot
Korisliigan vuoden valmentaja
Puudožin kihlakunta
Vuoden 1897 väestönlaskennassa kihlakunnan asukkaista 99,7 % oli venäläisiä. Vuonna 1923 kihlakunta liitettiin kuitenkin tuolloin perustettuun Karjalan autonomiseen sosialistiseen neuvostotasavaltaan, jossa karjalaiset tämän vuoksi jäivät vähemmistöksi.
Anna Hultin
Anna Hultin on eduskunnan pääsihteerinä 1975–1983 toimineen Eiler Hultinin tytär.
Petter Northug
Yksityiselämä
Northugilla oli vuonna 2011 lyhyt suhde entisen pornonäyttelijän Aylar Lien kanssa, jonka Northug oli tavannut Oslon MM-kisojen 50 kilometrin voitonjuhlien yhteydessä. Noin vuotta myöhemmin Lie antoi Det Nye -lehdelle haastattelun, jossa kertoi tulleensa tahtomattaan raskaaksi ja tehneensä abortin. Northug vakuutti vuonna 2018 ilmestyneessä elämäkerrassaan, ettei ole lapsen isä. Samoihin aikoihin Lie vaati kustantajaa lopettamaan kirjan myymisen.
Flash Gordon
Flash Gordon elokuvissa ja televisiossa
Flash Gordonista tehtiin kolme sarjafilmiä 1930–1940-luvulla. Niissä pääosaa esitti Buster Crabbe, ja niitä esitettiin Yhdysvalloissa televisiossa 1950-luvulla ja uudestaan 1970-luvun puolivälissä. 1950-luvulla Flash Gordonista tehtiin myös tv-sarja (pääosassa Steve Holland), josta leikattiin pitkä fiktio vuonna 1957.
Flash Gordon ja Tähtien sota
George Lucas oli nuorena innokas Flash Gordonin ihailija, ja halusi tehdä sarjakuvan pohjalta elokuvan, jossa hän olisi käsitellyt Flash Gordonia modernina myyttinä. Oikeudet omistanut Dino De Laurentiis ei kuitenkaan ollut kiinnostunut Lucasin tulkinnasta. Lucas kirjoitti sen sijaan Tähtien sodan, johon hän otti runsaasti vaikutteita Flash Gordonista. Flash Gordon ja Dale Arden olivat sekä Luke Skywalkerin ja Leia Organan että Anakin Skywalkerin ja Padmé Amidalan esikuvina.
Escape the Fate
Historia
Yhtyeen jäsenet löysivät toisensa sattumalta Myspace-sivustolta, kun Ronnie Radke ja Max Green etsivät uusia jäseniä. He löysivät sivustolta kitaristi Bryan Moneyn, jolloin muodostui yhtyeen alkuperäinen kokoonpano. Vuosien 2005-2007 aikana hurjaan suosioon nousseen bändin laulaja ja keulahahmo Ronnie Radke lähti yhtyeestä kesän 2008 aikana saatuaan kuolemantuottamuksesta neljä vuotta ehdollista vankeutta. Hän ei totellut ehdollisen vankeuden sääntöjä eikä suorittanut velvollisuuksiaan, minkä vuoksi hänelle määrättiin ehdotonta vankeutta kaksi vuotta. Hän joutui myös vieroitushoitoon (alkoholi- ja huumeriippuvuutensa takia) ja joutui maksamaan 100 000 dollaria sakkoa kuolleen pojan, Michael Cookin, äidille. Yhtyeen jäsenet löysivät uuden solistin, Craig Mabbittin Blessthefall-yhtyeestä. Ronnie Radken nykyinen yhtye tunnetaan nimellä Falling In Reverse.
Marc Boegner
Elämäkerta
Boegner toimi aktiivisesti Ranskassa natsivallan aikana, niin avoimesti kuin maanalaisestikin, juutalaisten aseman parantamiseksi. Näin hän puolusti ja pelasti lukuisia juutalaisia. Hän osallistui myös poliittisten pakolaisten asioiden järjestämiseen. Hän kävi henkilökohtaisesti pääministeri Pierre Lavalin luona, jotta alle 16-vuotiaat lapset eivät seuraisi pakkokuljetusten mukana. Vuonna 1943 hän tuomitsi julkisesti työläisten pakkosiirrot orjatyövoimaksi Saksaan.
Toisen maailmansodan jälkeen hän jatkoi taistelua yhteiskunnan yhtenäisyyden puolesta. Tähän liittyi myös hänen työskentelynsä ekumeenisessa työssä, kun hän toimi myös tarkkailijana Vatikaanin toisessa kirkolliskokouksessa (1962–1965).
Valkoperälivertäjä
Valkoperälivertäjä (Lalage leucopygialis) on käpinkäisten heimoon kuuluva varpuslintu. Sitä tavataan Indonesiassa. Sen kannankehitys on vakaa, ja se on luokiteltu elinvoimaiseksi.
Ville Väisänen
Väisänen on edustanut ulkomailla ammattilaisena viimeksi Englannin kakkosliigassa pelaavaa Darlingtonia. Hän siirtyi Darlingtoniin heinäkuussa 2006 FF Jarosta, mutta 4.joulukuuta 2006 Darlington vapautti Väisäsen etsimään itselleen uutta seuraa. Tammikuussa 2007 Väisänen allekirjoitti 1+2-vuotisen sopimuksen Kakkosessa pelaavan Oulun Palloseuran kanssa. Väisänen pelasi Oulun Palloseurassa vain yhden kauden ja esiintyi kaudella 2008 Kakkosessa pelaavan oululaisen FC OPA:n riveissä. Väisänen siirtyi takaisin englantiin viimeistelemään opintojaan ja pelasi samalla Spennymoor Townissa Englannin seitsemänneksi ylimmällä sarjatasolla. Kaudella 2009 Väisänen edusti jälleen Kakkosen C-lohkossa pelaavaa FC OPAa.
Suomen pääsarjatasolla hän on edustanut myös FC Jazzia, FC Lahtea, TPV:tä ja FC Hakaa. Hänellä on takanaan 107 Veikkausliiga-ottelua, joissa hän on tehnyt 13 maalia. Suomen ja Englannin lisäksi hän on pelannut myös Norjassa, Ruotsissa, Hollannissa ja Kreikassa.
Väisänen otti kaudelle 2010 vastaan FC Oulun Pallon pelaaja-valmentajan pestin. Saman vuoden marraskuussa hän siirtyi Naisten Ykkösessä pelanneen ONS:n valmentajksi.
Ingolf Mork
Mork voitti Keski-Euroopan mäkiviikon vuonna 1972, vaikka ei voittanut yhtäkään neljästä mäkiviikon osakilpailusta. Vuotta aiemmin hän oli voittanut kolme osakilpailua, mutta jäi kuitenkin toiseksi mäkiviikon kokonaispisteissä.
Jakob Johan von Bilang
Jakob Johan von Bilang (1739–1803) oli suomalainen sotilas ja norsunluun leikkaaja. Hän osallistui Ranskassa seitsenvuotinen sotaan ja yleni luutnantiksi. Palattuaan hän palveli Ruotsissa ja erottuaan kapteenina 1773 von Bilang muutti jälleen Suomeen.
Vuonna 1778 Kustaa III vaati säädyiltä verosuostuntaa määräämättömäksi ajaksi, jolloin von Bilang esitti sen myöntämistä vain määräajaksi. Vuonna 1789 kuningas vaati säätyjä valtionvelan takaajiksi, mutta jälleen von Bilang vastusti kuninkaan tahtoa. Kuitenkin hän kannatti kuninkaan vallan kasvattaneen yhdistys- ja vakuuskirjan hyväksymistä. Vuoden 1792 valtiopäivillä hän varovaisena oppositiomiehenä puhui ”suomalaiskansallisesta luonteestaan” kummunneesta suoruudestaan.
Rinnakkaisuus
Synkronointi
Rinnakkaisissa järjestelmissä tulee aina vastaan kilpailutilanne, vaikka ohjelmat eivät muuten olisi sidoksissa toisiinsa. Tämä tarkoittaa sitä, että ne tarvitsevat edetäkseen samoja resursseja kuten muistia, levytilaa ja suoritinaikaa. Mikäli ohjelmat käyttävät yhteistä muistia (saman prosessin säikeet tai käyttöjärjestelmältä pyydetty yhteinen muistialue), ohjelmat voivat päivittää yhtä aikaa samaa muuttujaa tai tietorakennetta, mikä yleensä johtaa virheeseen. Tämän takia käyttöjärjestelmä tarjoaa mekanismeja resurssien hallittuun synkronointiin.
Kari Kuusiniemi
Kuusiniemi oli pitkään kaikkien aikojen pesispörssin kärkipaikalla 2704 pisteellä kunnes toukokuussa 2014 Toni Kohonen ohitti hänet.
Tommi Haanpää
Kaudella 2009 Haanpää pelasi kuusi viikkoa lainasopimuksella Jarossa ja siirtyi kauden päättymisen jälkeen pietarsaarelaisjoukkueen riveihin. Veikkausliigassa Haanpää teki debyyttinsä 25. heinäkuuta 2009 ottelussa FC Interiä vastaan. Menestyskaudeksi Veikkausliigassa muodostui kesä 2011, jolloin Haanpää pelasi kaikkiaan 27 ottelua ja teki kolme maalia. Jaro-vuosien aikana hän pelasi myös Kakkosessa ja Kolmosessa pelanneessa farmijoukkue JBK:ssa. Kaikkiaan Haanpää pelasi Veikkausliigassa Jaron riveissä 43 ottelua tehden niissä neljä maalia.
Mike Burton
thumb|Mike Burton Michael ”Mike” Jay Burton (s. 3. kesäkuuta 1947 Des Moines) on yhdysvaltalainen uimari ja olympiavoittaja.
Mark Arm
Mudhoney
Arm ja Turner ottivat mukaansa rumpali Dan Petersin ja basisti Matt Lukinin, joka oli soittanut aiemmin The Melvinsissä. Yhtye nimesi itsensä uudelleen Mudhoneyksi. Vuonna 1988 Sub Pop julkaisi Mudhoneyn ensimmäisen singlen, "Touch Me I'm Sick"in. Laajan kertueen ja EP-albumin jälkeen Mudhoney julkaisi bändin nimeä kantaneen albumin vuonna 1989. Heidän seuraava albuminsa, Every Good Boy Deserves Fudge ilmestyi pian sen jälkeen, juuri ennen grungen räjähdystä, jota johti Nirvanan vuoden 1991 albumi Nevermind. Vuonna 1992 Mudhoney allekirjoitti sopimuksen suuren levy-yhtiön, Reprise Recordsin, kanssa ja julkaisi Piece of Caken Albumi ei myynyt hyvin, yhtyeen taipumattoman soundin ja genren ylitarjonnan vuoksi.
Vaikka he eivät koskaan saavuttaneet joidenkin aikalaistensa mainetta, Mudhoney on yksi harvoista grunge-yhtyeistä, jotka yhä jatkavat albumien julkaisemista. Vuonna 2002 he julkaisivat Since We've Become Translucentin. Heidän uusin albuminsa, The Lucky Ones, julkaistiin toukokuussa 2008 Sub Popilla. Armin ja Mudhoneyn vaikutus grunge-musiikkiin on ollut hyvin merkittävää.
Soolo- ja sivuprojektit
Hän oli yhtyeen Bloodloss laulaja ja kitaristi, sekä seattlelaisen superyhtyeen The Monkeywrenchin laulaja. Hän on myös vieraillut useilla albumeilla, tunnetuimmin Alice In Chainsin EP:llä Sap vuonna 1992.
Ondřej Vitásek
Seuraura
Vitásek on HC Prostějovin kasvatti. Hän pelasi juniorina myös HC Přerovissa. Kaudeksi 2007–2008 Vitásek siirtyi HC Slezan Opavan A-nuoriin. Hän debytoi seuran miesten joukkueessa Tšekin kolmanneksi korkeimmalla sarjatasolla 2. česká hokejová ligassa kaudella 2008–2009. Kaudella 2009–2010 Vitásek oli Slezanin A-nuorten tehokkain puolustaja tehoilla 7+19=26. Hän jakoi myös joukkueen sisäisen tehotilaston voiton Bohumil Hermanin kanssa lukemalla +7. Vitásek pelasi kauden aikana myös yhden ottelun lainalla Extraliga-joukkue HC Vítkovicessä. Kauden 2010–2011 hän vietti Slezanin organisaatiossa.
Maajoukkueura
Vitásek edusti Tšekkiä Pyeongchangin olympiakisoissa 2018. Hän pelasi myös MM-kilpailuissa vuonna 2014. Yhteensä Vitásek on pelannut 37 A-maaottelua tehopistein 2+2=4. Hän teki A-maajoukkuedebyyttinsä Euro Hockey Challengessa 10. huhtikuuta 2014 Děčínissä Tanskaa vastaan. Ensimmäisen A-maajoukkuemaalinsa Vitásek teki kolmannessa ottelussaan 16. huhtikuuta 2014 Havlíčkův Brodissa ylivoimalla Norjaa vastaan.
Nõmme
Väestö
Vuoden 2011 väestönlaskennan mukaan Nõmmessä oli, joista  oli virolaisia,   venäläisiä ja   muita kansallisuuksia.
Frederik (Tanskan kruununprinssi)
Avioliitto ja lapset
Prinssi Frederik avioitui australialaisen Mary Elizabeth Donaldsonin kanssa 14. toukokuuta 2004. He olivat tavanneet Sydneyn kesäolympialaisissa vuonna 2000.
Luettelo metallimusiikin termeistä
Cock rock
Myöhäisellä 1960-luvulla syntynyt rock-musiikin genre, joka korostaa miehistä seksuaalisuutta. Ei tule sekoittaa termiin "kikkelihevi", jolla viitataan vasta 1980-luvulla syntyneeseen power metaliin.
Kivessyöpä
Esiintyvyys
Kivessyöpä on 20–34-vuotiaiden miesten yleisin syöpä. Kivessyöpään sairastuneiden määrä on viisinkertaistunut Suomessa vuodesta 1980, jolloin uusia kivessyöpiä todettiin vain 33 potilaalla. Kivessyövän yleistyminen on kiihtynyt etenkin 2010-luvun aikana, sillä syöpälöydökset olivat lisääntyneet vain alle 70 prosenttia vuoteen 2009 mennessä. Kivessyövän yleistymisen syyt eivät ole selvillä.
Stephanie Kwolek
pienoiskuva|Stephanie Kwolek Stephanie Louise Kwolek (31. heinäkuuta 1923 New Kensington, Pennsylvania – 18. kesäkuuta 2014 Wilmington, Delaware) oli yhdysvaltalainen kemisti.
Elämä ja ura
Kwolekilla oli hallussaan 28 patenttia. Hänelle on myönnetty paikka National Inventors Hall of Famessa (1995) ja National Medal of Technology (1996).
Hän jäi eläkkeelle vuonna 1986.
Otmar Hasler
Hasler asuu Bendernissä ja on naimisissa Traudi Hasler-Hiltin kanssa. Parilla on neljä lasta. Hasler on saanut koulutuksensa Fribourgin yliopistossa Sveitsissä. Hän on toiminut vuodesta 1979 lähtien Eschenissä peruskoulun opettajana. Hasler on Liechtensteinin historiaseuran, taideseuran ja senioriopettajien säätiön jäsen. Hän harrastaa lukemista, musiikkia ja vaeltamista.
Carl Wilhelm Ignatius Sundman
Carl Wilhelm Ignatius Sundman (17. joulukuuta 1810 Helsinki – 14. toukokuuta 1889 Helsinki) oli suomalainen kauppaneuvos (1856), laivanvarustaja ja valtiopäivämies.
Shanksville
thumb|Shanksvillen pääkatu Shanksville on kunta (borough) Yhdysvalloissa Pennsylvaniassa Somersetin piirikunnassa. Vuonna 2013 Shanksvillessä oli noin 230 asukasta. Se on osa Johnstownin suurkaupunkialuetta. Shanksville sai kansainvälistä huomiota syyskuun 11. päivän iskujen aikana, kun yksi kaapatuista lentokoneista putosi maahan Shanksvillen viereisessä kunnassa Stonycreek Townshipissä. Lentokone oli arvioiden mukaan tarkoitus ohjata päin Valkoista taloa tai Yhdysvaltain kongressitaloa, mutta matkustajat tekivät yllätyshyökkäyksen ohjaamoon, jossa käydyn tappelun seurauksena lentokone putosi maahan.
Hevosen rakenne
Runko
Säkä on hevosen kaulan tyvessä sijaitseva selän alue, joka on samalla tasolla kuin längensija tai hartia. Sä’än korkeus maasta, eli säkäkorkeus on perinteinen hevosen korkeusmitta. Alue on kosketusherkkä. Selkä on keskeinen hevosen rakenne, myös hyvin haavoittuva; sen rakenteita ei ole luotu kannattelemaan ratsastajan painoa. Selän rakenne korostuukin erityisesti työ- ja ratsuhevosten kohdalla.
Notkoselkäisyys tarkoittaa merkittävää sekäviivan kaareutumista alaspäin sä'än ja lanteen välissä. Notkoselkä johtaa usein pään kannatteluun korkealla, mikä aiheuttaa selän jäykkyyttä, kipuja ja liikuntaongelmia. Notkoselkäisyys on oire sidekudosten tai lihasten heikkoudesta. Se kehittyy vähitellen ikää myöten ja on erityisen selvää pitkäselkäisillä yksilöillä tai hevosilla, jotka eivät saa riittävästi harjoitusta.
Takaosa
thumb|right|upright=1.0|Hevosen takaosan rakenteita. thumb|left|Hevosen takapää ja häntä. Huomaa pitkä ja runsas vuohiskarva. Lautaset vastaavat ihmisen takamusta.
Kaviot
Hevosen jalat ja kaviot ovat olennainen osa hevosen liikkumiskykyä. Vaikka murtumien hoito onkin edennyt, aikuisen hevosen jalan suurten luiden murtuma johtaa edelleen usein hevosen lopettamiseen. Vielä hiljattain pidettiin selvänä, että nivelvaurio vammauttaa hevosen loppuiäksi, nykyisin kuitenkin tiedetään sekä vaurioista että niiden hoitamisesta enemmän.
Jean Fautrier
Jean Fautrier (16. toukokuuta 1898 Pariisi – 21. heinäkuuta 1964 Châtenay-Malabry, Hauts-de-Seine) oli ranskalainen kuvanveistäjä ja taidemaalari. Hän oli ranskalaisen tasismiksi tai informalismiksi kutsutun taidesuunnan merkittävimpiä edustajia.
Fautrier syntyi Pariisissa ja opiskeli Lontoossa. Hän jakoi nuorena aikansa kuvanveiston ja maalauksen kesken, mutta lopetti kuvanveiston 1943. Samana vuonna hän pakeni Pariisista Châtenay-Malabryn pikkukaupunkiin, missä vietti lopun elämäänsä.
Stefan Träskelin
Stefan Träskelin (28. marraskuuta 1799 Porvoo – 22. tammikuuta 1868 Turku) oli suomalainen muurarien vanhin ja valtiopäivämies.
Oulunkylä
Asutus
Oulunkylä erotettiin Helsingin maalaiskunnasta itsenäiseksi Åggelbyn kunnaksi vuonna 1921. Suomenkielisen nimen Oulunkylän kunta sai 1922. Helsinkiin Oulunkylä liitettiin suuressa alueliitoksessa 1946. Vuonna 1959 Oulunkylän kaupunginosa jaettiin Maunulan, Metsälän, Patolan, Pirkkolan ja Veräjämäen osa-alueisiin.
Oulunkylä kirjallisuudessa
Oulunkylä oli kirjailija Joel Lehtosen kahden romaanin Rakastunut rampa eli Sakris Kukkelman, köyhä polseviikki (1922) ja Henkien taistelu, Kertomus tunnetuista kansalaisistamme (1933) fiktiivinen Krokelby-niminen tapahtumapaikka.
Nimistöstä
Oulunkylän nimen alkuperää ei tiedetä, eikä edes ole varmaa, onko se alkuperältään suomen- vai ruotsinkielinen. Nimi on esiintynyt 1500-luvulla muun muassa muodoissa Ogleby, Ogelby ja Ågelby, joskus myös Vggleby tai Ögleby. Suomalainen muoto Oulunkylä on ollut käytössä ainakin 1880-luvulta lähtien, mutta se saattaa olla paljon vanhempi.
Palvelut ja yritystoiminta
Oulunkylään kuuluvan Maunulan keskustassa on liikkeitä, kirjasto, sosiaaliasema, terveysasema sekä Suursuon sairaala.
Kevyen liikenteen väylät
Matkoja Oulunkylän keskustasta kevyen liikenteen väyliä pitkin, sulkeissa arvio pyöräilyajasta: Viikki 3 km (15 min), Pasila 4 km (15 min), Rautatientori 8 km (25 min), Itäkeskus 8 km (30 min).
Liikennemelu
Suurin osa Oulunkylän asuntoalueista on alle 55 dB:n melualueella. Pääasiallinen melunlähde on tieliikenne, mikä vaikuttaa varsinkin Tuusulanväylän ympäristössä. Paikallista tiemelua esiintyy myös suurimpien katujen varsilla. Toinen melunlähde on päärata. 55 dB:n ylittävä ratamelualue on Oulunkylän kohdalla kapea, karkeasti vain yhden talorivin levyinen. Lentomelualuetta Oulunkylässä ei ole lainkaan. Sekä pääradan että Tuusulanväylän varteen on rakennettu melueste. Koko Helsingin asukkaista karkeasti puolet asuu yli 55 dB:n melualueella.
Aleksandra
Aleksandra ja Alexandra ovat kansainvälisiä naisen etunimiä, joita käytetään myös Suomessa. Nimet ovat feminiinimuotoja miehen nimestä Alexander (suomalaisittain Aleksanteri), jonka alkuperä puolestaan on muinaiskreikan ”miesten puolustajaa”, ”sotilasta” merkitsevässä nimessä Alexandros.
Fredrik Norrena
Seurajoukkueissa
Norrena oli Linköpingin ykkösmaalivahti kolmen kauden ajan, mutta keväällä 2012 Linköping ilmoitti, että seura aikoi panostaa jatkossa Christian Engstrandiin ja antoi potkut Norrenalle, vaikka tällä oli vielä vuosi sopimustaan jäljellä. Norrena siirtyi tämän jälkeen Elitserienin Växjö Lakersiin, jonka kanssa hän teki vuoden sopimuksen. Norrena ilmoitti päättävänsä pelaajauransa Växjössä kauden 2012–2013 jälkeen ja siirtyvänsä SM-liigassa pelaavan TPS:n toiseksi maalivahtivalmentajaksi Urpo Ylösen oppiin. Norrenan maalivahtivalmentajan pesti jäi kuitenkin lyhyeksi, sillä Atte Engrenin siirryttyä pelaamaan KHL:ään siirtyikin TPS:n Norrena maalivahdiksi. Norrena ilmoitti pelaavansa vielä 2013–2014 jonka jälkeen hän palasi maalivahtivalmentajaksi. Norrena toimi TPS:n edustusjoukkueen maalivahtivalmentajana kevääseen 2020 asti. Kaudelle 2020–2021 hän siirtyi organisaation sisällä U20 joukkueen apuvalmentajaksi.
Hans Adam I
Hans Adam I tunnetaan myös aikakautensa anteliaimpana taiteen keräilijänä ja tukijana. Hän kasvatti Liechtensteinin ruhtinaallisten taidekokoelmien mainetta ostamalla niihin lisää maalauksia ja veistoksia. Hän myös rakennutti Wieniin Itävaltaan kaksi mahtavaa palatsia, Majoratspalaisin (Sukupalatsin) ja Gartenpalaisin (Puutarhapalatsin).
Pohjoismaiset hiihtolajit talviolympialaisissa 1988
30 km (p)
<br style="clear:both" />
4 x 10 km viesti
<br style="clear:both" />
20 km (v)
<br style="clear:both" />
Vidkun Quisling
Uusi puolue
Nasjonal Samlingilla oli syyskuun 1933 suurkäräjävaaleihin kolmenkymmenen kohdan ohjelma, joka poikkesi Saksan kansallissosialistisen työväenpuolueen tavoitteista siten, että se ei ollut juutalaisvastainen, se ei ollut kansallissosialistinen eikä se ollut kristinuskon tai Norjan evankelis-luterilaisen kirkon vastainen. Ensimmäisissä suurkäräjävaaleissaan Nasjonal Samling sai vain 2,21 % äänistä eli hieman enemmän kuin Norjan kommunistinen puolue, minkä vuoksi sekään ei saanut ainuttakaan suurkäräjäpaikkaa. Suurkäräjävaalien 1936 tulos oli Nasjonal Samlingille vielä heikompi.
Sabotaasi-iskut
Oslolainen poliisipäällikkö Gunnar Eilifsen kieltäytyi teloittamasta kahta norjalaista tyttöä kieltäytymisestä työpalvelusta, minkä vuoksi Quisling antoi teloittaa poliisipäällikön.
Maanpetostuomio
Tuomio herätti osin ristiriitaisia tunteita, koska Norja oli poistanut kuolemanrangaistuksen jo vuonna 1901. Quislingin saama tuomio perustui maanpakolaishallituksen antamaan asetukseen, jonka lainmukaisuus oli monien mielestä kyseenalainen.
Schellenberg
Yleistä
Schellenbergin kunta sijaitsee Eschnerbergin vuoren rinteellä. Kuntaan kuuluu kolme osaa, Vorderer Schellenberg (Etu-Schellenberg), Mittlerer Schellenberg (Keski-Schellenberg) ja Hinterer Schellenberg (Taka-Schellenberg). Vuoren rinteellä kulkee alueen esihistoriallisia nähtävyyksiä esittelevä vuoripolku. Todisteita on jatkuvasta asutuksesta neoliittiselta ajalta (noin 3000 eaa.) La Tènen ajalle (noin 400 jaa.).
Alexander Lavonius
Elämäkerta
Erottuaan vuonna 1862 Lavoniukset muuttivat Etelä-Suomeen, jossa asuivat ainakin Haikon kartanossa ennen kuin muuttivat takaisin Ruotsiin vuonna 1872. Alexander Lavonius kuoli Årnäsin kartanossa Forshemin pitäjässä Länsi-Götanmaalla.
Rupert Murdoch
Yhdysvallat
Yhdysvalloissa vain maan kansalainen voi omistaa televisioaseman, joten Murdochista tuli Yhdysvaltain kansalainen vuonna 1985. Samalla hän menetti Australian kansalaisuutensa.
Stepa
2010-luku
Vuonna 2019 Stepa julkaisi Unelmien Teatteri -nimisen EP-triologian. Ensimmäinen osa ilmestyi vuoden huhtikuussa, toinen osa toukokuussa ja kolmas osa heinäkuussa. Tuotos erottuu Stepan aiemmista: pelkän hänelle perinteisen rap-musiikin sijaan siinä on vaikutteita muun muassa iskelmämusiikista, diskosta sekä indierockista. Unelmien teatteri-trilogian aikana Stepa halusi ottaa selkeän irtioton räpistä, sillä hän koki räpin genrerajojen ja yleisön odotusten rajoittavan hänen luovaa työtään. Trilogian myötä Stepa ottaa selvän irtioton räpin maskuliinisuudesta ja vie musiikkiaan musikaalisempaan suuntaan.
Kuolan kihlakunta
Kuolan kihlakunta (, myös Aleksandrovskin kihlakunta, ) oli kihlakunta Venäjän keisarikunnan Arkangelin kuvernementissa. Kihlakunta sijaitsi Kuolan niemimaalla rajoittuen lännessä Norjaan ja Suomen suuriruhtinaskuntaan. Etelässä kihlakunta rajoittui Kemin kihlakuntaan, pohjoisessa Jäämereen ja etelässä Vienanmereen. Kihlakunnan hallintokaupunki oli ensin Kuola ja vuodesta 1899 lähtien Aleksandrovsk (nykyisin Poljarnyi). Hallintokaupungin vaihduttua kihlakunnan nimi muutettiin Kuolan kihlakunnasta Aleksandrovskin kihlakunnaksi.
Vuoden 1897 väestönlaskennassa kihlakunnan asukkaista venäläisiä oli 63,1 %, saamelaisia 18,7 %, suomalaisia 11,7 %, karjalaisia 2,8 %, norjalaisia 2,0 % ja komeja 1,3 %.
Paula Garcés
Garcés syntyi Medellínissä, Kolumbiassa, mutta muutti jo lapsena Yhdysvaltoihin. Hän meni vuonna 2002 naimisiin Antonio Hernándezin kanssa. Hänellä on tytär.
Egeanmeri
Historia
Egeanmeri on muodostunut viimeisen 120 miljoonan vuoden aikana, kun mannerlaattojen liikkeet ovat kaventaneet yhteyden muihin merialueisiin. Nykyiselleen alue muotoutui merenpinnan noustessa viimeisen jääkauden jälkeen.
Jarl-Thure Eriksson
Ura
Kompleksisten järjestelmien hahmottaminen ja mallintaminen edellytti Erikssonin mielestä ihmisen mentaalifunktioiden parempaa ymmärtämistä. Artikkelissa "Impact of information compression on intellectual activities in the brain" vuodelta 1996 Eriksson esitti informaatioteoreettisen mallin kognitiivisuudelle. Sen mukaan ihminen ymmärtää maailmaa kokemusten ja oppimisprosessien muodostamien hermoverkostojen representaatioiden kautta. Aktiivisessa aivotoimintatilassa isot aivot käsittelevät suuria informaatiomääriä. Tajunnallinen ajatus syntyy massiivisena informaation tiivistämisprosessina, johon vaikuttavat mm. asiayhteys eli konteksti, tunnetila sekä ulkoa tulevat näkö- ja kuuloaistimukset. Alitajunnassa tapahtuva oleellisen tiedon pelkistäminen generoi ihmiselle reaktio-ohjeita ja uutta kognitiivista syötettä isoille aivoille. Itse tajunnallinen ajatus on kuin kontrollijälki siitä, mitä alitajunta on jo määrännyt.
Kristuksen ylösnousemuksen katedraali
Kristuksen ylösnousemuksen katedraali eli Verikirkko (, "Kirkko veren päällä") on Pietarissa sijaitseva ortodoksinen kirkkorakennus. Kirkko rakennettiin Aleksanteri III:n käskystä vuosina 1883–1907 Gribojedovin kanavan varrelle paikalle, jolla hänen isänsä ja edeltäjänsä Aleksanteri II murhattiin vuonna 1881. Uusbysanttilaista tyyliä edustavan, arkkitehti Alfred Parlandin suunnitteleman kirkon arkkitehtonisena esikuvana oli Moskovan kuuluisa Pyhän Vasilin katedraali. Kristuksen ylösnousemisen katedraalin hallinnollinen asema sisäministeriön alaisuudessa oli poikkeuksellinen, sillä se oli Iisakin kirkon ja Kristus Vapahtajan katedraalin ohella yksi harvoista Venäjän keisarikunnan kirkoista, joita ylläpidettiin yksinomaan valtion varoin. Katedraali oli omistettu "marttyyritsaari" Aleksanteri II:n muistolle eikä siellä toimitettu lainkaan tavanomaisia jumalanpalveluksia tai kastetilaisuuksia, vain päivittäisiä panihidoja keisarivainajan muistoksi.
Aleksanteri Nevski
Perhe
Hänen vaimonsa oli vuodesta 1238 lähtien Polotskin ruhtinatar Aleksandra Brjatšislavna, joissakin tiedoissa nimellä ruhtinatar Vassa. On mahdollista että Aleksanteri Nevski oli naimissa kaksi kertaa, koska vaimon hautakivessä olevat vuosilukutiedot ovat ristiriitaiset. Toisaalta Vassa voi olla ruhtinatar Aleksandran nunna-nimi, mikäli hän teki luostarilupauksen jäätyään leskeksi. Hänet on haudattu tyttärensä Jevdokijan kanssa Vladimirin Jumalanäidin Ylösnousemuksen eli Uspenskin Kniaginin luostarin kirkkoon.
Steve Turner
Uran alkuajat
Turnerin ensimmäinen yhtye oli autotallibändi The Ducky Boys. Yhtyeen kokoonpanoon kuului myös tuleva Pearl Jamin jäsen, Stone Gossard. Yhtye erosi vuoden 1983 paikkeilla.
Leijonalippu
V. A. Koskenniemi kirjoitti 1917 lipulle omistetun runon Leijonalippu. Lippu-uudistuksen jälkeen hän kuitenkin laati käyttöön otetulle lipulle uuden runon Siniristilippumme. Leijonalippu mainitaan myös Jääkärimarssin kolmannen säkeistön sanoissa.
Merja Hilanne
Muuta
Hilanne oli pituudestaan huolimatta ulkopelaaja ja hyvä kolmen pisteen korien heittäjä, joka hyötyi kolmen pisteen viivan tultua käyttöön pelikentillä 1980-luvun alussa. Hän heitti yksittäisessä ottelussa parhaimmillaan kymmenen kolmen pisteen koria. Hänen pituus–pelipaikka-yhdistelmänsä aiheutti vastustajille usein match-up-ongelmia. Hilanne kuoli 57-vuotiaana vuonna 2021 sairastettuaan pitkään.
Kreikanajokoira
Ulkonäkö
Kreikanajokoira on keskikokoinen ja vahva metsästyskoira. Pää on pitkä, kallo taaksepäin laskeva. Otsa on melko leveä, otsapenger ei ole kovin korostunut. Silmät ovat keskikokoiset ja ruskeat. Korvat ovat riippuvat, keskipitkät, litteät ja kärjistään pyöreähköt. Kuono on joko pidempi tai yhtä pitkä kuin kallo. Kirsu on musta. Sekä leikkaava että tasapurenta hyväksytään. Runko on 10 % säkäkorkeutta pidempi, ylälinja suora ja lanteessa hieman kaareva. Rintakehä on syvä, selkä suora ja pitkä. Vatsaviiva (alalinja) on hieman ylösvetäytynyt. Häntä on melko ylös kiinnittynyt, tyvestä paksu, ei kovin pitkä; sapelimainen koiran liikkuessa. Karvapeite on lyhyt, kovahko ja tiheä. Väritys on aina musta ruskein merkein (black & tan), mutta pieni valkea laikku rinnassa hyväksytään. Uroksen säkäkorkeus on 47–55 cm ja nartun 45–53 cm, joskin 2 cm:n poikkeavuus suuntaan tai toiseen sallitaan. Paino sukupuolia erikseen määrittelemättä on 17–20 kg. Rotukohtaisessa "pisteytyksessä" eniten painoarvoa annetaan yleisvaikutelmalle ja raajoille ja toiseksi eniten päälle ja rungolle.
Aku Ankka Klassikko
Lehden tarinoissa seikkaillaan Disney-sarjakuvien maailmassa. Ennen kuin lehti nimettiin Aku Ankka Klassikoksi, tarinoissa esiintyi paljon sellaisia hahmoja, jotka ovat harvinaisia Aku Ankka -lehden tarinoissa, kuten José Carioca, Panchito Pistoles, Dumbo, Veli Kani, Pikku Hiawatha, Ossian Ötökkä ja Matami Mimmi. Useimmat sarjat olivat hollantilaisia, eivätkä ne ole toivesarjoja lukuun ottamatta ennen Suomessa julkaistuja. Aku Ankasta poiketen lehdessä ei ole sarjakuvien lisäksi mitään muuta sisältöä, kuten artikkeleja tai kilpailuja. Elokuussa 2007 ilmestyi sadas, joulukuussa 2013 kahdessadas ja elokuussa 2020 kolmassadas numero.
Viittakiven opisto
Viittakivi Oy
Nykyinen Viittakivi Oy tekee turvapaikanhakijoiden vastaanottokeskustoimintaa ja kehittää erilaisia kotoutumisen malleja. Viittakivi on yhteiskunnallinen yritys, jonka ensisijainen tavoite ei ole tuottaa voittoa omistajille. Viittakiven omistaa Suomen Setlementtiliitto.
Åse Kleveland
Ura laulajana
Laulajana hän on tunnettu synkästä, sielukkaasta äänestään. Laulamisen lisäksi hän myös soittaa kitaraa ja on säveltänyt lauluja laulaja-lauluntekijä -perinteen mukaisesti. Soolouransa lisäksi hän on myös viisuyhtyeen Ballade!:n jäsen.
Vuonna 1966 Kleveland edusti Norjaa Eurovision laulukilpailussa esityksellä Intet er nytt under solen (Ei mitään uutta auringon alla) saavuttaen kolmannen sijan. Hän rikkoi perinteitä naisesiintyjien suhteen sikäli, että oli ensimmäinen, joka ei ollut pukeutunut mekkoon, valitessaan housupuvun sen sijaan. Päinvastoin puolestaan Ison-Britannian edustaja Kenneth McKellar oli pukeutunut kilttiin.
Luottamustehtävät
Kleveland oli Norjan muusikkojen ammattiyhdistyksen johdossa vuodesta 1979 vuoteen 1987. Vuonna 1990 hänestä tuli Lillehammerin olympialaisten kulttuurijohtaja. Hän oli tasa-arvoneuvoston puheenjohtaja 1987–1990, kulttuuriministeri 1990–1996, Ruotsin Filmi-Instituutin presidentti vuodesta 2000 vuoteen 2006, ja Norjan kansallisen konserttiyhtiön johtaja 2006–2012. Vuosina 2007–2013 hän oli norjalaisen humanistiyhdistyksen johtokunnan puheenjohtaja.
Älvrosin piiri
Älvrosin piiri sijaitsee Härjedalenin kunnassa Ruotsissa. Sen väkiluku on.
Aiheesta muualla
thumb|left|Härjedalenin kunnan piirit
Symbolic
Kappaleiden keskipituus on kasvanut jokaisen Death-albumin myötä: Humanilla ja Individual Thought Patternsilla kappaleiden keskimääräinen kesto oli noin neljä minuuttia Symbolicin keskiarvon ollessa yli viisi minuuttia.
Kari Smolander
Levytyksiä ja julkaisuja
Lauluntekijänä ja muusikkona mukana muun muassa levyillä:
Väitöskirja: Väitöskirjansa lisäksi Smolander on julkaissut kymmeniä alansa tieteellisiä konferenssi- ja lehtiartikkeleita. Smolanderin tutkimus on saavuttanut muun muassa parhaan artikkelin palkinnon Euroopan tietojärjestelmätieteilijöiden konferenssissa vuonna 2005.
Landerneau
thumb|250px|Pont de Rohan-silta Landerneaussa
Ej
Ej tarkoittaa seuraavia:
Riku Sihvonen
Seuraura
Lokakuussa 2020 Sihvonen siirtyi loppukauden 2020–2021 kattavalla sopimuksella Puolan Polska Hokej Ligan STS Sanokiin. Hän oli tehoilla 11+21=32 joukkueen paras pistemies ja syöttäjä. Pudotuspeleissä Sihvonen oli kolmella syöttöpisteellään Sanokin paras syöttäjä maanmiehensä Jesperi Viikilän kanssa. Kaudeksi 2021–2022 hän siirtyi vuoden mittaisella sopimuksella Tšekin toiseksi korkeimmalle sarjatasolle 1. česká hokejová ligan HC Litoměřiceen.
Lannilis
Lannilis on kunta Finistèren departementissa Bretagnen hallintoalueella Ranskassa. Kunnassa oli 4 473 asukasta vuoden 1999 väestönlaskennassa. Lannilisin pinta-ala on 24 neliökilometriä.
Mammoth Caven kansallispuisto
Puisto on perustettu 1. heinäkuuta vuonna 1941 ja pinta-alaltaan 214 km².
Tinka Dineva
Dineva saavutti Bulgarian naisten maajoukkueessa MM-pronssia Perussa 1964 ja EM-hopeaa Unkarissa 1964. Hän pelasi myös Romanian EM-kilpailuissa 1966, missä Bulgaria sijoittui seitsemänneksi. Seuratasolla Dineva edusti Slavia Sofiaa jossa voitti viisi Bulgarian mestaruutta, kolme Bulgarian cup-mestaruutta ja kuusi himmeämpää mitalia maan pääsarjasta. Dineva kuoli 79-vuotiaana 1. helmikuuta 2021.
Louis Meznarie
pienoiskuva|Louis Meznarie (vasemmalla) vuonna 1975. Louis Meznarie (14. tammikuuta 1930 Saintry-sur-Seine – 5. elokuuta 2020 Le Coudray-Montceaux) oli ranskalainen moottoripyörä- ja kilpa-autoteknikko ja joukkueen omistaja. Hän osallistui useisiin Le Mansin 24 tunnin ajoihin ja oli vuosina 1971–1983 Porschen virallinen moottori-asiantuntija.
Kim Bauer
Rooli
Toisella tuotantokaudella Kim toimii Carla Mathesonin Megan-tyttären hoitajana. Jack käskee tytärtänsä lähtemään Los Angelesista uhkaavan ydinpommin takia. Megan joutuu sairaalaan saatuaan päävamman väkivaltaisen Gary-isänsä vuoksi. Kim ja hänen miesystävänsä Miguel kaappaavat Meganin sairaalasta ja varastavat Garyn auton tarkoituksenaan paeta kaupungista. Poliisi pysäyttää ylinopeutta ajavan Miguelin ja huomaa, että takakontista vuotaa verta. Autosta löytyy Garyn murhaama Carla, jolloin Kim ja Miguel pidätetään epäiltyinä murhasta. Miguel sytyttää poliisiautossa tulipalon, jolloin auto kolaroituu. Kim pakenee metsään ja kohtaa metsästäjän, joka tarjoaa turvapaikkaa ja yrittää epätoivoisesti saada Kimiä jäämään seurakseen. Kim soittaa isälleen, joka ilmoittaa suorittavansa vapaaehtoista itsemurhatehtävää ydinpommin kuljettamiseksi Mojaven aavikolle. Kim murtuu nähdessään ydinräjähdyksen. Hän etenee läheiselle huoltoasemalle, jonka omistaja ajautuu asiakkaansa kanssa riitaan ja joutuu tämän surmaamaksi. Kim joutuu panttivangiksi, mutta poliisit saavat asiakkaan antautumaan. Silminnäkijät vapauttavat Kimin Carlan murhasyytteestä, ja hän saa tietää isänsä esimiehen George Masonin kuolleen Jackin sijasta. Autokolarissa jalkansa menettänyt Miguel ilmoittaa Kimille parisuhteen olevan ohi. Kim hakee Mathesonien talolta Meganin tavaroita ja kohtaa Garyn, joka uhkaa Kimiä aseella. Kim onnistuu tainnuttamaan miehen ja soittaa Jackille, joka käskee tytärtään surmaamaan Garyn. Jackin tuttava Kate Warner hakee Kimin turvaan CTU:hun.
Neljännen kauden lopussa Jack päätyy tekemään valekuoleman. Viidennellä kaudella Kim on eronnut Chasesta ja hänellä on suhde psykologiinsa Barry Landesiin. Jackin naisystävä Audrey Raines kutsuu Kimin CTU:hun ja kertoo saaneensa tietää Jackin olevan elossa. Järkyttynyt Kim raivostuu isälleen, joka sanoo halunneensa suojella tytärtään. Kun Kim ja Barry ovat lähdössä, CTU joutuu hermokaasuhyökkäyksen kohteeksi. Osa henkilökunnasta menehtyy, mutta kaasu saadaan pois rakennuksesta. Kim sanoo rakastavansa isäänsä, mutta haluavansa pysyä tästä kaukana, sillä tätä tuntuu jatkuvasti ympäröivän kaaos ja kuolema. Kim ja Barry lähtevät Los Angelesista.
Puualppimänty
Puualppimänty eli alppimänty (Pinus uncinata) on Euroopassa esiintyvä mäntylaji tai vuorimännyn alalaji. Se kasvaa eteläisen Euroopan vuoristoalueilla, enemmän läntisessä osassa kuin vuorimänty. Sen levinneisyysalueeseen kuuluvat Alpit, Vogeesit, Ranskan keskinen ylänkö ja Pyrenneet. Laji risteytyy vuorimännyn kanssa, pensasalppimänty (Pinus × rotundata tai Pinus mugo subsp. × rotundata).
Alvari Rinne
Rinne harrasti kuorolaulua ja hän kuului Marttilan sekakuoron kantajäseniin. Hän kuului myös Ylioppilaskunnan Laulajiin, Laulu-Miehet-kuoroon, Jyväskylän Nuorisoseuran sekakuoroon ja Mieskuoro Sirkkoihin. Jyväskylässä asuessaan Rinne kuului Keski-Suomen Nuorisoseuran johtokuntaan ja Jyväskylän kaupungin kirjastolautakuntaan. Hän oli mukana perustamassa Jyväskylän porvarillista teatteria ja kuului sen johtokuntaan ja Jyväskylän kaupungin näyttämölautakuntaan. Rinne oli myös suomentaja ja hän muun muassa suomensi käsikirjoituksista useimmat ruotsalaisen kirjailijan Fredrik Persson-Korpisen teokset.
Dollari
Dollari (symbolina usein $) on rahayksikkö ja rahayksikön nimi, jota käytetään useissa maissa käytössä olevista valuutoista.
Historia
Yhdysvallat otti dollarin valuuttansa nimeksi vuonna 1792. Nykyään nimeä dollari käytetään yleisesti, kun tarkoitetaan nimenomaan Yhdysvaltojen dollaria.
Kmart
Helmikuussa 2013 Kmart-ketjuun kuului 1 221 myymälää 49 osavaltiossa sekä Guamissa, Puerto Ricossa ja Yhdysvaltain Neitsytsaarilla. Näistä 25 on 15 600 neliömetrin Super Centereitä, kun tavallisten Kmartien pinta-ala on noin 8 700 neliömetriä. Ketjun pääkonttori sijaitsee Chicagon esikaupunkialueella Hoffman Estatesissa.
DeLorean DMC-12
DeLorean on historian ainoa sarjatuotantona valmistettu auto, jonka kori on tehty ruostumattomasta teräksestä. Samaa on yritetty ainoastaan Teslan Cybertruck-mallissa.
Historia
Prototyypissä havaitut ongelmat aiheuttivat sen, että auto jouduttiin suunnittelemaan lähes kokonaan uudestaan. Uudelleensuunnittelusta vastasi Colin Chapman, Lotuksen perustaja ja omistaja. Chapman korvasi suurimman osan ongelmallisista materiaaleista Lotuksen käyttämillä materiaaleilla joista hänellä oli kokemusta. Alkuperäinen Giorgetto Giugiaron suunnittelema kori kuitenkin jätettiin lähes alkuperäisen muotoiseksi.
Kori
left|thumb|217x217px|Punaiseksi maalattu DeLorean DMC-12. Koko DMC-12:n kori on SS304-laatuista ruostumatonta terästä, ja sen muodot on piirtänyt italialainen autosuunnittelija Giorgetto Giugiaro. Lukuun ottamatta kolmea 24 karaatin kullalla päällystettyä autoa, kaikki DMC-12:t lähtivät tehtaalta maalaamattomina ja lakkaamattomina. Muutamia satoja lasikuitukorisia autoja valmistettiin työntekijöiden kokoamiskoulutusta varten, mutta niitä ei koskaan virallisesti myyty. Takalasin ritilä auttaa moottoritilan tuuletuksessa.
Helsingin kaupungintalo
thumb|310px|Kaupungintalon sisätilat uudistettiin perusteellisesti 1960-luvun lopun korjauksessa. Sisääntuloaulan portaikko. Helsingin kaupungintalo on Helsingin kaupungin keskeisin hallinto- ja edustusrakennus, joka sijaitsee Kruununhaan kaupunginosassa Kauppatorin varrella, osoitteessa Pohjoisesplanadi 11–13. Rakennuksessa sijaitsevat muun muassa Helsingin pormestarin ja apulaispormestarien toimistot sekä Helsingin kaupunginvaltuuston ja Helsingin kaupunginhallituksen kokoustilat. Se on osa Leijonan korttelia eli niin kutsuttua Kaupungintalokorttelia, jonka kaikki rakennukset ovat kaupunginhallinnon käytössä.
Kaupungintalon historia
Helsingin kaupunginvaltuusto kokoontui rakennuksessa vuosina 1932–1965. Nykyisin valtuuston kokoussali on saman korttelin keskelle rakennetussa uudisrakennuksessa.
Olli-Petteri Viinikainen
Ura
Viinikainen siirtyi kaudeksi 2020–2021 vuoden mittaisella sopimuksella Mestis-joukkue KOOVEE:hen. Kaudeksi 2021–2022 hän palasi vuoden mittaisella sopimuksella KeuPa HT:n Mestis-joukkueeseen.
Anssi Miettinen
Anssi Miettinen on suomalainen toimittaja. Hän on Helsingin Sanomien featuretoimituksen esimies ja Nuorsuomalaisen Sanomalehtimiesyhdistyksen puheenjohtaja.
Pesukarhukoira (koirarotu)
Alkuperä
thumb|250px|Pesukarhukoira filippiiniläisessä postimerkissä. Yhdysvaltoihin saapuneet uudisraivaajat totesivat, ettei heillä vielä ollut saatavilla pesukarhun metsästykseen tarkoitettua koirarotua. Niinpä he risteyttivät keskenään eteläisissä osavaltioissa ketun metsästykseen käytettyjä kettukoiria (joidenkin lähteiden mukaan virginiankettukoiria) ja kookkaampia vihikoiria, sekä mahdollisesti myös muita eurooppalaisia ajokoiria. Toisaalta rodun mainitaan polveutuvan myös talbot houndista. American Kennel Club tunnusti rodun vuonna 1945. Myös FCI tunnusti sen virallisesti jo vuonna 1945, mutta ensimmäinen rotumääritelmä julkaistiin vasta vuonna 1991.
Ari Sulander
Ura
Sulander aloitti uransa miesten tasolla vuonna 1989 Jokereissa. Hän pelasi joukkueessa kevääseen 1998 asti voittaen tänä aikana neljä Suomen mestaruutta. Hän oli Jokerien ykkösmaalivahti 1993–1998. Syksyllä 1998 Sulander siirtyi Sveitsin pääsarjaan ZSC Lions -joukkueeseen, jossa hän pelasi uransa loppuun asti. Sulander on voittanut neljä Sveitsin mestaruutta (2000, 2001,2008 ja 2012). Lisäksi hän on voittanut Continental Cupin vuosina 2000 ja 2001 sekä Jokereissa Jääkiekon Euroopan cupin vuosina 1995 ja 1996 ja Zürich SC Lionsissa Jääkiekon mestarien liigan vuonna 2009 ollessaan 40-vuotias.Sekä Victoria Cup in 2009 Chicago Blackhawks ia vastaan.
Markomannit
thumb|Germaaniheimojen asuinalueita noin vuonna 50. Markomannien alue on kartan keskiosassa. Markomannit olivat germaaniheimo, joka oli luultavasti sukua sveebeille. Heidän nimensä on germaanista juurta ja tarkoittaa suunnilleen "rajaseutujen asukkaat". Markomannit asuivat alun perin Main-joen rannoilla. Markomannit mainitaan historiassa ensimmäisen kerran Ariovistuksen johtamien heimojen joukossa, jotka tunkeutuivat Galliaan ja jotka Julius Caesar vuonna 58 eaa. kukisti ja ajoi takaisin Reinin yli. Roomalainen sotapäällikkö Drusus hyökkäsi markomanneja vastaan 9 eaa. pakottaen heidät vetäytymään nykyisen Böömin alueelle. Markomannit karkottivat siellä alun perin asuneen kelttiläisen boijien heimon ja perustivat maahan kuninkaansa Marbod (latinaksi Maroboduus) johdolla vahvan kuningaskunnan. Keisari Augustus piti markomanneja uhkana Roomalle ja suunnitteli heitä vastaan hyökkäystä. Illyrian sota kuitenkin esti Augustuksen aikeet.
Kaupunginhotelli (Tampere)
Kaupunginhotellissa oli alusta lähtien käytössä sähkövalo. Rakennus oli hotellina vuosina 1890–1918, jonka jälkeen tiloissa toimi poliisilaitos. Vuonna 1964 talo purettiin ja sen tiilet pantiin myyntiin. Niistä tehtiin sittemmin ainakin kolme asuinrakennusta. Myös itse Raatihuone oli vähällä joutua puretuksi, mutta lopulta se säästettiin. Vuonna 1965 Raatihuoneen viereen, Kaupunginhotellin paikalle, nousi Aarne Ervin suunnittelema moderni toimisto- ja liikerakennus Kauppa-Häme.
Plabennec
Plabennec on kunta Finistèren departementissa Bretagnen hallintoalueella Ranskassa. Kunnassa oli 6 997 asukasta vuoden 1999 väestönlaskennassa. Plabennecin pinta-ala on 50 neliökilometriä.
Tale Spinnin’
Tale Spinnin' on fuusiojazz -yhtye Weather Reportin viides albumi, joka julkaistiin vuonna 1975 Columbia Recordsilla. Rumpuja albumilla soittaa Leon "Ndugu" Chanceler, joka tunnetaan työstään Carlos Santanan parissa. Nauhoitusten jälkeen Chanceleria pyydettiin jäämään pysyväksi jäseneksi, mutta siirtyi kuitenkin takaisin Santanan yhtyeeseen.
H
H muissa kielissä
Monissa kielissä kirjoitetun kielen h- jää kokonaan ääntymättä, koska sitä on kohdannut täydellinen kato. Näin on esimerkiksi espanjassa ja portugalissa. Ranskassa h ei tavallisesti äänny lainkaan, mutta erityistapauksissa se ääntyy glottaaliklusiilina (jolloin sitä harhaanjohtavasti nimitetään aspiroiduksi h-kirjaimeksi). Saksassa h ääntyy tavun alussa kuten suomessa, mutta tavun lopussa se ilmaisee edeltävän vokaalin pidentymistä; esimerkiksi Jahr ’vuosi’ ääntyy.
Didier Burkhalter
pienoiskuva|Didier Burkhalter vuonna 2010. Didier Burkhalter (s. 17. huhtikuuta 1960 Neuchâtel, Sveitsi) on sveitsiläinen FDP-puolueen poliitikko. Vuonna 2014 hän oli Sveitsin liittopresidentti. Vuosina 2012–2017 Bukhalter oli Sveitsin ulkoministeri ja vuosina 2009–2011 Sveitsin sisäasiainministeri.